Alarmen lød ved godt to-tiden i nat, og der var så meget gang i ilden, at den også fik fat i en personbil, der stod tæt på huset, oplyser vagtchef Per Jørgensen, Nordjyllands Politi til Nordjyske.dk - Familien, der bor i huset er på rejse til Tyrkiet lige nu, så dem forsøger vi at få fat i, siger han. Branden opstod tilsyneladende i bryggerset omkring nogle ledninger, men ifølge vagtchefen er brandårsagen ikke nødvendigvis en kortslutning i ledningerne. - Vi kan ikke udelukke, at branden er påsat. Det skal teknikerne undersøge senere i dag, siger vagtchefen. Huset blev en del røg og sodskadet.

Referat:
En villa på Gravenstensvej i Sæby blev i nat hærget af en brand. Politiet udelukker ikke at branden kan være påsat.